Document ID: 32008D0296

ODLOČBA KOMISIJE
z dne 4. aprila 2008
o nevključitvi azociklotina, ciheksatina in tidiazurona v Prilogo I k Direktivi Sveta 91/414/EGS in o preklicu registracij fitofarmacevtskih sredstev, ki vsebujejo navedene aktivne snovi
(notificirano pod dokumentarno številko C(2008) 1187)
(Besedilo velja za EGP)
(2008/296/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti četrtega pododstavka člena 8(2) Direktive,
ob upoštevanju naslednjega:
(1)
Člen 8(2) Direktive 91/414/EGS določa, da lahko država članica v dvanajstih letih od notifikacije te direktive registrira za dajanje v promet fitofarmacevtska sredstva, ki vsebujejo aktivne snovi, ki niso vključene v Prilogo I k navedeni direktivi, in so v prometu že dve leti po datumu notifikacije, pri čemer se navedene snovi postopoma pregledujejo v okviru delovnega programa.
(2)
Uredbi Komisije (ES) št. 451/2000 (2) in (ES) št. 1490/2002 (3) določata podrobna pravila za izvajanje druge in tretje faze delovnega programa iz člena 8(2) Direktive 91/414/EGS.
(3)
Azociklotin, ciheksatin in tidiazuron so snovi, predvidene za tretjo fazo programa.
(4)
Edini prijavitelji za azociklotin, ciheksatin in tidiazuron so 25. januarja 2007, 24. januarja 2007 in 7. februarja 2007 v tem zaporedju obvestili Komisijo, da ne želijo več sodelovati v delovnem programu za te aktivne snovi in zato ne bodo predložili nadaljnjih informacij. Zato se te aktivne snovi ne smejo vključiti v Prilogo I k Direktivi 91/414/EGS.
(5)
Sprejeti je treba ukrepe za zagotovitev, da se obstoječe registracije za fitofarmacevtska sredstva, ki vsebujejo azociklotin, ciheksatin ali tidiazuron, prekličejo v predpisanem roku in se ne podaljšajo ter da se za taka sredstva ne izdajo registracije.
(6)
Za te aktivne snovi, za katere je rok predhodnega obvestila o umiku fitofarmacevtskih sredstev, ki vsebujejo take snovi, kratek, je smiselno predvideti podaljšanje roka za odstranjevanje, skladiščenje, dajanje v promet in uporabo obstoječih zalog za obdobje, ki ni daljše od dvanajstih mesecev, da se omogoči uporaba obstoječih zalog v naslednji rastni sezoni. V primerih daljšega roka predhodnega obvestila se ta rok lahko skrajša in izteče na koncu rastne sezone.
(7)
Ta odločba ne vpliva na predložitev zahtevka za azociklotin, ciheksatin ali tidiazuron v skladu z določbami člena 6(2) Direktive 91/414/EGS zaradi morebitne vključitve v Prilogo I k navedeni direktivi.
(8)
Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Azociklotin, ciheksatin in tidiazuron se ne vključijo v Prilogo I k Direktivi 91/414/EGS.
Člen 2
Države članice zagotovijo, da:
(a)
se registracije za fitofarmacevtska sredstva, ki vsebujejo azociklotin, ciheksatin in tidiazuron, prekličejo do 4. oktobra 2008;
(b)
se od 5. aprila 2008 nobene registracije za fitofarmacevtska sredstva, ki vsebujejo azociklotin, ciheksatin in tidiazuron, ne izdajo ali podaljšajo z odstopanjem iz člena 8(2) Direktive 91/414/EGS.
Člen 3
Morebitno podaljšanje roka, ki ga odobrijo države članice v skladu s členom 4(6) Direktive 91/414/EGS, je čim krajše in traja največ do 4. oktobra 2009.
Člen 4
Ta direktiva je naslovljena na države članice.
V Bruslju, 4. aprila 2008

Labels: 4
20
0
3
6